თოქათის მუზეუმი

თოქათის მუზეუმი () — მუზეუმი თოქათში, თურქეთი. ის ინახავს რეგიონიდან მოპოვებულ ისტორიულ ნაპოვნებს, მათ შორის ქანდაკებებსა და მონეტებს. ბევრი ნივთი მოდის ანატოლიის სელჩუკების ეპოქიდან.

ისტორია
ადრინდელი მუზეუმი თავდაპირველად მდებარეობდა გიოქმედრესეში, თოქათის ისტორიულ შენობაში. 2012 წლის 18 სექტემბერს მუზეუმი გადატანილ იქნა ბედესტენში (დახურულ ბაზარში), რომელსაც ეწოდება არასტალი და რომელიც სავარაუდოდ აშენდა ოსმალეთის სულთან მეჰმედ I-ის მეფობის დროს (მეფ. 1413-1421). ბედესტენი მდებარეობს სულუსოქაქის ქუჩაზე, ჯამი კებირის უბანში.Cultural property  page 

მუზეუმის ექსპონატები
მუზეუმის არქეოლოგიური განყოფილება ინახავს ხეთური თიხის ფირფიტებს მაშათ ჰიოიუკიდან, ხმალს ელინისტური ხანიდან და ბრინჯაოს ქანდაკებებს რომაული ხანიდან. კოლექცია მოიცავს მონეტებს სხვადასხვა ცივილიზაციებიდან, განსაკუთრებით ანატოლიის სელჩუკების ეპოქიდან. ეთნოგრაფიულ განყოფილებაში ყველაზე მნიშვნელოვანი ნივთია 1191 წლის ხელნაწერი ყურანი ანატოლიის სელჩუკების ეპოქიდან. ასევე არის კერამიკის ნიმუშები. მუზეუმის ორი ოთახი ასახავს ხელით ნახატი ყაბალახების წარმოებასა და სპილენძის ნაწარმს, რომელიც იყო თოქათის პოპულარული ხელოსნობა ოსმალეთის იმპერიის დროს.Ministry of Culture Tokat branch page 

სქოლიო

კატეგორია:თურქეთის მუზეუმები
კატეგორია:თურქეთის არქეოლოგიური მუზეუმები
კატეგორია:2012 წელს დაარსებული მუზეუმები